
ROMÂNIA
JUDEŢUL DÂMBOVIȚA
COMUNA CORNĂȚELU
VICEPRIMAR CU ATRIBUȚII PRIMAR

REFERAT DE APROBARE
al proiectului  de hotarare privind aprobarea Metodologiei de acordare a unui ajutor financiar familiilor cu copii preşcolari pentru plata serviciilor oferite de bonă

[bookmark: _GoBack]Subsemnata Constantin Adriana, viceprimarul comunei Cornățelu, in calitate de initiator al proiectului  de hotarare privind aprobarea Metodologiei de acordare a unui ajutor financiar familiilor cu copii preşcolari pentru plata serviciilor oferite de bonă,
In conformitate cu prevederile art. 129, alin. (2), lit. “d” si alin. (7), lit. b) din O.U.G nr. 57/2019, consiliul local asigura, potrivit competentei sale si in conditiile legii, cadrul necesar pentru furnizarea serviciilor publice de interes local privind serviciile sociale pentru protectia copilului, a persoanelor cu handicap, a persoanelor varstnice, a familiei si a altor persoane sau grupuri aflate in nevoie sociala.
Necesitatea adoptarii acestui proiect de hotarare o argumentez astfel:
- prevederile art. 17 din Legea nr. 35/2020 privind acordarea unui ajutor financiar familiilor pentru plata serviciilor oferite de bonă
- prevederile art. 67, art. 112, alin. (1) şi alin. (3), lit. m din Legea nr. 292/2011 a asistenţei sociale; 
- prevederile art. 129, alin. (1), alin. (2), lit. d), alin. (7), lit. b) si art. 136, alin. 1 si alin. 8, lit. a) din Ordonanţa de Urgenţă a Guvernului nr. 57/2019 privind Codul Administrativ, cu modificările şi completările ulterioare,
Statul, prin autorităţile administraţiei publice centrale şi locale, are obligaţia de a asigura cetăţenilor săi dreptul la asistenţă socială, sens în care elaborează politici publice în domeniul serviciilor sociale pentru prevenirea şi limitarea situaţiilor care pot genera marginalizarea sau excluziunea socială a persoanei, familiei, grupurilor ori comunităţilor. Serviciile sociale au caracter proactiv şi presupun o abordare integrată a nevoilor persoanei, contribuind la promovarea, respectarea şi garantarea drepturilor acesteia la o viaţă independentă, împlinită şi demnă, precum şi la facilitarea participării la viaţa socială, economică, politică şi cultural a comunităţii. 
Din categoria serviciilor sociale de reconciliere a vieţii de familie cu viaţa profesională fac parte şi serviciile de îngrijire şi supraveghere a copilului pe timpul zilei prestate de bone ele putând fi furnizate, după caz, atât la domiciliul copilului, cât şi la domiciliul bonei. 
In fapt, reglementarea activităţii bonelor ca serviciu alternativ de asigurare a îngrijirii şi supravegherii copilului s-a realizat prin Legea nr. 167/2014, normele metodologice de aplicare a acesteia fiind aprobate prin HG nr. 652/2017. Ulterior, în luna aprilie 2020 a fost adoptată Legea nr. 35/2020 care stabileşte cadrul legal de acordare de către autorităţile administraţiei publice locale a unui ajutor familiilor cu copii de vârstă preşcolară, pentru plata serviciilor oferite de bonă. 
Potrivit art. 17 din Legea nr. 35/2020 privind acordarea unui ajutor financiar familiilor pentru plata serviciilor oferite de bonă, consiliul local trebuie să aprobe o metodologie de acordare a acestui ajutor familiilor cu copii de vârstă preşcolară, ţinându-se cont de specificul local şi în limita fondurilor bugetare anuale aprobate cu această destinaţie în bugetul local. Metodologia stabileşte categoriile de beneficiari, cuantumul ajutorului in funcţie de venitul net al familiei, precum şi procedura de solicitare şi acordare a ajutorului. Mentionez ca, pentru anul 2020 nu au fost incluse fonduri in bugetul local al comunei Cornățelu, legea fiind aprobata si publicata la data de 1 aprilie 2020, iar bugetul local a fost aprobat in luna februarie 2020.

